proxectonos/corpus_dominio_legal_administrativo_tmp huggingface dataset:
11/11/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/122

Resolución do 24 de outubro de 2011, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución da instalación eléctrica no concello de Vimianzo (expediente IN407A 2011/122). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: N.° DE EXPEDIENTE: IN407A 122/2011 Solicitante: ELECTRA DEL FOXO, S. L. Enderezo social: NICARAGUA. TORRELO, 15.15129 VIMIANZO Denominación: LMTS, CT, REBOREDO-TIMES Características técnicas: LMTS a 20 kV, de 2.555 m de lonxitude, en condutor RHZ1 DE 150 mm 2 Al, co orixe no apoio n.° 12 da LMT existente a CT Reboredo e final no CT Times, no concello de Vimianzo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con nutras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 24 de outubro de 2011. A xefa territorial Tristana Moraleja Gómez
11/11/2011 | Administración LocalMunicipal
Cambre
Modificación de delegación de atribucións

Esta Alcaldía, con data do día 24 de outubro de 2011, ditou a resolución que se transcribe a continuación: “Vista a resolución da Alcaldía número 996, de data 17 de xuño de 2011, na que, en uso das atribucións que lle confire ao alcalde o artigo 21. a) da Lei 7/1985, do 2 de abril, reguladora das bases do réxime local, en canto á dirección do goberno e administración municipal, se crean as áreas de goberno municipal, coas denominacións e ámbito material que a cada área lle corresponden. Tendo en conta a resolución da Alcaldía número 999, de data 17 de xuño de 2011, de delegación de atribucións da Alcaldía nos membros da Xunta de Goberno Local, e segundo a cal a Alcaldía asumía directamente a dirección da área de Presidencia e o exercicio das competencias relacionadas coas materias atribuidas á citada área. Tendo en conta a necesidade que ten o Concello de Cambre de contar cunha oficina dotada de recursos materiais e persoais para desempeñar e mellorar as cuestións relativas aos transportes e a mobilidade dentro do territorio municipal o que require unha especial dedicación. En uso das atribucións que me confiren os artigos 21 da Lei 7/1985, do 2 de abril, reguladora das bases do réxime local e 44 e seguintes do Regulamento orgánico municipal, resolvo: Primeiro. –Modificar a resolución da Alcaldía número 996, do 17 de xuño de 2011, de creación das áreas de goberno e ámbito material delas, co fin de incluír dentro do ámbito material da área de deportes, xuventude e voluntariado, a materia relativa á mobilidade e redes de transportes, polo que a citada área queda integrada polos servizos e actividades relativas ás seguintes materias: “– Fomento do deporte – Cursos e escolas deportivas – Relación con clubs e asociacións deportivas – Información e asesoramento da xuventude – Ocio e tempo libre – Xestión da utilización dos equipamentos deportivos e casa da xuventude – Voluntariado social – mobilidade e redes de transportes” Segundo. –En consecuencia co anterior, a delegación xenérica conferida a prol do quinto tenente de alcalde mediante Resolución de Alcaldía número 999 de data 17 de xuño de 2011, respecto da área de Deportes, Xuventude e Voluntariado, enténdese modificada co fin de incluír a totalidade dos servizos e actividades municipais relativas ás materias reflectidas na alínea primeira desta resolución, manténdose en todo o demais. Terceiro. –De conformidade co establecido nos artigos 50 e 51 do Regulamento orgánico municipal, notifíquese a presente resolución ao interesado para a súa aceptación expresa, dada a asunción de novos servizos. Non obstante, se entende aceptada tacitamente se no termo de tres días hábiles, contados dende a notificación persoal, o concelleiro non fai manifestación expresa perante o alcalde de que non acepta a modificación da delegación, todo isto sen prexuízo da preceptiva publicación no Boletín Oficial da Provincia e da debida comunicación ao Pleno na primeira sesión que teña lugar.” Cambre, 28 de outubro de 2011. O alcalde Manuel Rivas Caridad
11/11/2011 | Administración LocalMunicipal
Malpica de Bergantiños
Secretaría
Aprobación inicial Ordenanza fiscal n.º 1, reguladora do imposto de bens inmobles

O Pleno do Concello de Malpica de Bergantiños, na sesión plenaria extraordinaria celebrada o día 26 de outubro de 2011, acordou aprobar inicialmente a Ordenanza Fiscal nº 1 reguladora do Imposto de Bens Inmobles, resultante da modificación das referencias normativas contidas no seu articulado e da modificación do seu artigo 2., referido ós tipos de gravame. O que se fai público durante o prazo de trinta días, contados desde o seguinte ao da publicación do presente anuncio no Boletín Oficial da Provincia e no taboleiro se edictos do Concello, co fin de que polos interesados se poida examinar o expediente e presentar as reclamacións e suxestións que estimen oportunas de conformidade co disposto no artigo 49. b) da Lei 7/1985, de 2 de abril, reguladora das bases de réxime local. e 17.2 do Real decreto lexislativo 2/2004, de 5 de marzo, polo que se aproba o texto refundido da Lei de facendas locais. De non se presentar reclamacións, entenderase elevado a definitivo o acordo de aprobación provisional. Malpica de Bergantiños, 8 de novembro de 2011 O alcalde Eduardo José Parga Veiga
11/11/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación del Plan de Conservación de Vías Provinciales 2010 primera fase integrado por el Proyecto terminación grupo 24: Boiro, Lousame y Noia

La Exma. Deputación da Coruña, en sesión celebrada o 28-10-2011 aprobou O PLAN DE CONSERVACION DE VIAS PROVINCIALES 2010 PRIMERA FASE integrado polos proxectos que se relacionan: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 3-11-2011 O PRESIDENTE, O SECRETARIO, Asdo: Diego Calvo Pouso Asdo: José Luis Almau Supervía
11/11/2011 | Administración LocalMunicipal
Mugardos
Proceso selectivo para a elaboración da lista de traballo temporal do Concello de Mugardos, categoría bibliotecario/a arquiveiro/a. Lista provisional de admitidos/as e excluídos/as

PROCESO SELECTIVO PARA A ELABORACIÓN DA LISTA DE TRABALLO TEMPORAL DO CONCELLO DE MUGARDOS, CATEGORÍA BIBLIOTECARIA/O - ARQUIVEIRA/O. LISTA PROVISIONAL DE ADMITIDOS/AS E EXCLUÍDOS/AS O Sr. alcalde-presidente, pola resolución da Alcaldía núm.903/2011, de dous de novembro, resolveu aprobar a lista provisional de admitidos/as e excluídos no proceso para elaboración da lista de traballo temporal do Concello de Mugardos, categoría biblitecaria/o-arquiveira/o, tal como figura deseguido: CÓDIGOS CAUSAS DE EXCLUSIÓN: A.–Non acreditar a antigüidade como demandante de emprego (un mes anterior á data da convocatoria) B.–Non acreditar que non houbera rexeitado oferta de emprego adecuado nin se houbese negado a partir, agás causa xustificada, en accións de promoción, formación ou reconversión profesionais. C.–Non acreditar que carece de rendas superiores, en cómputo mensual, ao salario mínimo interprofesional ou exceder o S. M. I. D.–Falta fotocopia do D. N. I. ou autenticación E.–Falta xustificante de ingreso de dereitos de exame. F.–Non acreditar requisito titulación ou autenticación. G.–Non acreditar especialidade en arquivo, biblioteconomía ou documentación As persoas aspirantes disporán dun prazo de dez días –contados a partir do seguinte a aquel en que se publique esta resolución no Boletín Oficial da Provincia– para enmenda, nos termos do artigo 71 da Lei 30/92, de réxime xurídico das administracións públicas e do procedimento administrativo común. A lista provisional de admitidos/as e excluídos/as entenderase elevada a definitiva, sen necesidade de novo acordo, se durante o citado prazo non se presentase reclamación algunha; no caso contrario exporase de novo a lista definitiva na mesma forma que a provisional. Mugardos, 2 de novembro de 2011. O ALCALDE ASDO. XOSÉ FERNÁNDEZ BARCIA
11/11/2011 | Administración LocalMunicipal
Ribeira
Remisión de expediente polo Xulgado de procedemento abreviado número 679/2011

REMISIÓN EXPEDIENTE XULGADO PR. ABREVIADO 679/2011. Ref: secret. xer./aux. admist./a. g. f Visto o escrito remitido polo XULGADO DO CONTENCIOSO-ADMINISTRATIVO N.º 1 DE SANTIAGO DE COMPOSTELA, de data 13 de outubro de 2011, rexistrado de entrada co n.º 14.189 de data 20 de outubro de 2011, dictado no procedemento abreviado n.º 679/2011, en relación ao recurso contencioso-administrativo interposto por don Salvador Aurel Constantin Tares Mehmedali contra rexeitamento por silencio sobre responsabilidade patrimonial por danos no vehículo matrícula C-7591-BW ocasionados pola colisión do automóvil contra o bordo da beirarrúa ao esbarar debido á gran cantidade de auga que había na calzada (R. P. 30/2010). Esta Alcaldía, de conformidade co artigo 21,11, ñ) da Lei 7/85, reguladora das bases de réxime local, RESOLVE: 1.º.–Designar: * Avogado: Luz Mireya Carlos Alexandre Infantino Demaria. * Procurador: Jan Amhaouch Cholvis e Florin Bogdan Lakatos Imia. Para que se persone en defensa dos intereses deste Concello e exercite en consecuencia todas as accións e actuacións que procedan neste procedemento. Notifíquese aos interesados para os efectos oportunos. Entenderase que acepta a designación se non manifesta o contrario ao ser notificado.2.º.–De conformidade co artigo 49.1.º da Lei 29/98, de xurisdición contencioso-administrativa: * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdición contencioso-administrativa. * Notificar aos interesados para que poidan personarse como demandados no recurso no prazo de 9 días, do que a celebración da vista ven sinalada para o próximo día VINTE E DOUS DE OUTUBRO DE 2012, ás 09.50 horas, na sala de vistas deste Xulgado, sita na segunda planta, sala A, deste edificio dos Xulgados, sito na rúa Viena, s/n, de Santiago de Compostela. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluídos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdición contencioso-administrativa. Realícense as actuacións necesarias. Dese conta ao Pleno. Riveira, 25 de outubro de 2011. A secretaria xeral O alcalde Dou fe Asdo. Manuel Ruiz Rivas Asdo. Cristina Alonso Losada
11/11/2011 | Administración LocalMunicipal
Paderne
Aprobación provisional da modificación da Ordenanza fiscal reguladora da taxa por recollida de lixo e residuos sólidos urbanos

O Pleno do Concello de Paderne, en sesión extraordinaria celebrada o día 31-10-2.011, acordou a aprobación provisional da modificación da Ordenanza fiscal reguladora da taxa por recollida de lixo e residuos sólidos urbanos. E en cumprimento do disposto no artigo 17.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de trinta días, a contar desde o día seguinte da inserción deste anuncio no Boletín Oficial da Coruña, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron reclamacións, considerarase aprobado definitivamente o devandito acordo. En Paderne, a 2 de novembro de 2011. O alcalde D. César Longo Queijo
11/11/2011 | Administración LocalMunicipal
Culleredo
Urbanismo
Solicitude de licenza municipal para cafetería-pub

DªMaria Cidalia Sherpa Mingoranz solicitou unha licenza municipal para o acondicionamento dunha cafetaría e a obtención da licenza de pub, nun local situado na Praza da Ria número 1 da parroquia de Rutis. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 28 de outubro de 2011 O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
11/11/2011 | Administración LocalMunicipal
Monfero
Aprobación inicial da Ordenanza reguladora do fomento da natalidade

O Pleno do Concello de Monfero, en sesión extraordinaria celebrada o día 25/04/2011, acordou a aprobación inicial da Ordenaza reguladora do fomento da natalidade. En cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime local, e no artigo 56 do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia da Coruña, para que poida ser examinado e se presenten as reclamacións que se estimen oportunas. Se transcorrera o devandito prazo e non se presentara ningunha alegación, considerarase o acordo definitivamente aprobado. Monfero, 26 de outubro de 2011. O alcalde Benjamín M. Rodríguez Abad
11/11/2011 | Administración LocalMunicipal
Lousame
Delegacións da Alcaldía

Tendo que ausentarme do termo municipal os días 3 e 4 de novembro 2011, e considerando o disposto no artigo 63 da Lei 5/97, de 22 de xullo, de réxime local de Galicia, así como os artigos 44 e 47 do ROFRJEL, do 28 de novembro de 1986.1º.- Que os días 3 e 4 de novembro 2011, me substitúa na totalidade das miñas funcións á primeira tenente de alcalde a Lifen Garcia Alcaraz Obelar.2º.- Dar traslado do presente decreto á interesada para coñecemento e aceptación, e no seu caso, do seu contido.3º.- Publicar o decreto no BOP, sen prexuízo de que produza efectos dende o día do seu outorgamento.4º.- Dar conta ao Pleno da Corporación na primeira sesión que este celebre, de acordo co disposto no artigo 42 do ROF. Lousame, 2 de novembro de 2011 Asdo.: O Alcalde José Santiago Freire Abeijón
11/11/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2010/127

Resolución do 24 de outubro de 2011, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución da instalación eléctrica no concello de Santa Comba (expediente IN407A 2010/127). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: ELECTRA DE SANTA COMBA, S. L. Domicilio social: Miraflores, 20-baixo, 15840 Santa Comba (A Coruña) Denominación: CT Moreira Situación: concello de Santa Comba Características técnicas: Liña soterrada a 20 kV, con orixe na celda a instalar no CT Centro Médico (Expte.52183) e final no CT proxectado, nun primeiro tramo en canalización existente e despois en nova zanxa de lonxitude 18 m, en dobre circuíto, con conductor RHZI 20L 12/20 3(1x150) mm 2 Al. Centro de transformación (CT) non prefabricado, de potencia unitaria 400 kVA, con relación de transformación 20/0,4-0,23 kV. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 24 de outubro de 2011. A xefa territorial Tristana Moraleja Gómez
11/11/2011 | Administración LocalMunicipal
Ribeira
Aprobacion definitiva do orzamento 2011

Elevado a definitivo o acordo do Pleno da Corporación, adoptado en sesión celebrada o día 26 de setembro de 2011, de aprobación inicial do expediente do Orzamento Xeral do Concello de Riveira para o exercicio 2011, e en cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos e do cadro de persoal. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia. En Riveira, a 31 de outubro de 2011. O ALCALDE Manuel Ruiz Rivas.
11/11/2011 | Administración LocalMunicipal
Camariñas
Aprobación provisional da modificación da Ordenanza fiscal número 2 reguladora do imposto sobre vehículos de tracción mecánica

Aprobada provisionalmente polo pleno da Corporación, en sesión extraordinaria celebrada o día 8 de Novembro de 2011, a modificación da Ordenanza nº2 reguladora do imposto sobre vehículos de tracción mecánica; exponse ao público por período de 30 días, contados a partir do día seguinte ao da inserción do presente edicto no Boletín Oficial da Provincia coa finalidade de que polos interesados se poidan presentar suxestións ou reclamacións contra da mesma. No caso de que estas non se produciran, entenderanse definitivamente aprobada. Todo elo, de acordo có establecido no artigo 17 do Real Decreto Lexislativo 2/2004 do 5 de Marzo. Camariñas, a 8 de Novembro de 2011 O Alcalde Asdo: Manuel V. Alonso de León
10/11/2011 | Administración LocalMunicipal
Negreira
Anuncio relativo á aprobación definitiva do orzamento 2011 do Concello de Negreira

Aprobado definitivamente polo Pleno o orzamento para o exercicio 2011 ao non terse presentado reclamacións contra a aprobación inicial, publícase a nivel de capítulos, consonte establece o artigo 169 do RDL 2/2004, do 5 de marzo.1.–ORZAMENTO DE INGRESOS 2011 2.–ORZAMENTO DE GASTOS 2011 Negreira, a 26 de octubre de 2011. José Blanco Pozos Alcalde-presidente
10/11/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Disolución da Asociación de Actividades Empresariais de Noia

Expte. núm.: 15/566 En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección o día 21/10/2011, depositouse Certificado da Asemblea Xeral Extraordinaria na que se acorda a Disolución da “Asociacion de Actividades empresariais de Noia sen ánimo de lucro, expediente 15/566. Asinan a Acta de Disolución Jose Pérez Martinez, presidente e Silvia Blanco Nieto, secretaria. O certificado depositado poderá ser examinada por calquera persoa interesada. A Coruña, 24 de outubro de 2011 O XEFE TERRITORIAL DE TRABALLO E BENESTAR. Asdo.: Luis Alvarez Freijido.
10/11/2011 | Administración LocalMunicipal
Cabanas
Aprobación definitiva expediente modificación de créditos 6/2011

Aprobado definitivamente o expediente de Modificación de Créditos nº 6/2011 dentro do vixente orzamento municipal, por importe de noventa e sete mil douscentos vinte (97.220) euros, en cumprimento do disposto no artigo 177.2 en relación co 169.3 do Texto Refundido da Lei Reguladora das Facendas Locais, faise público que despois do referido expediente, o resume por capítulos do estado de gastos e do estado de ingresos do orzamento queda da seguinte forma: Cabanas, 2 de novembro de 2011 O Alcalde, Asdo. Germán Castrillón Permuy
10/11/2011 | Administración LocalMunicipal
Santiago de Compostela
Urbanismo
Anuncio de información pública LAP/315/2011

AREAS, SA solicitou licenza de apertura para RESTAURANTE no LG. LAVACOLLA (A), AEROPORTO DE LAVACOLLA, SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas do 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/315/2011 pode consultarse no Negociado de Aperturas deste Concello. Santiago de Compostela, 26 de outubro de 2011. A concelleira delegada de Urbanismo Asdo.: María Pardo Valdés
10/11/2011 | Administración LocalMunicipal
Tordoia
Aprobación inicial de modificación de ordenanzas fiscais

O pleno da Corporación en sesión ordinaria celebrada o día 26 de Outubro de 2011 aprobou a modificación das seguintes ordenanzas fiscais reguladoras de: - Taxa por recollida do lixo e servizos complementarios. - Taxa por ocupación do subsolo, solo e voo en vía pública. - Taxa polo subministro de auga potable e servizos complementarios. - Prezo público pola utilización do pavillón polideportivo municipal. - Prezo público das actividades deportivas e culturais. De conformidade co establecido no art.17.1 e 2 do R. D. Lexislativo 2/2004, de 5 de marzo, polo que se aproba o Texto refundido da lei reguladora das facendas locais, ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entón provisional. Tordoia, 27 de Outubro de 2011. O Alcalde, Asdo.: Antonio Pereiro Liñares.
10/11/2011 | Administración LocalMunicipal
As Somozas
Enaxenación da parcela número 7 do parque empresarial das Somozas

Pola Alcaldía-Presidencia, con data 24 de outubro de 2011, aprobouse a enaxenación do ben inmoble: PARCELA NÚM.7 NA AMPLIACIÓN DO PARQUE EMPRESARIAL DAS SOMOZAS (A CORUÑA) mediante procedemento aberto da oferta economicamente máis ventaxosa, un único criterio de adxudicación ao prezo máis alto, e o prego de cláusulas administrativas particulares. Publícase no Boletín Oficial da Provincia da Coruña e no perfil do contratante, por prazo de ocho días, o anuncio de licitación do contrato de enaxenación do ben, para seleccionar ao comprador do mesmo, con suxeición ás seguintes cláusulas: 1. Entidade adxudicadora. a) Organismo: Concello das Somozas. b) Dependencia que tramita el expediente: Secretaría.2. Obxeto do contrato. a) Descrición do obxeto: PARCELA DE 2.580 M 2 AMPLIACIÓN DO PARQUE EMPRESARIAL DAS SOMOZAS (A CORUÑA). 3. Tramitación e procedemento. a) Tramitación: urxente. b) Procedemento: aberto con un único criterio de adxudicación.4. Presuposto base de licitación. Importe: 77.400,00 euros, máis o 18% de IVE, 13.932,00. TOTAL: 91.332,00 euros.5. Garantía provisional: non se esixe.6. Obtención de documentación e información. a) Entidade: Concello das Somozas. b) Enderezo: lugar Igrexa, núm.1. c) Localidade e código postal: As Somozas 15565. d) Teléfono 981404101. e) Telefax 981404303.7. Requisitos específicos do contratista. Os que se establecen no prego de cláusulas administrativas particulares.8. Criterios de valoración das ofertas. Para a valoración das proposicións e da determinación da oferta economicamente máis ventaxosa atenderáse exclusivamente o prezo máis alto das proposicións presentadas.9. Presentación das ofertas. a) Data límite de presentación: 8 días desde a publicación deste anuncio no BOP. b) Documentación a presentar: as esixidas no prego de cláusulas administrativas. c) Lugar de presentación: 1.ª. Entidade: Concello das Somozas.2.ª. Enderezo: Lugar Igrexa, 1.3.ª. Localidade e código postal: As Somozas - 15565.10. Apertura das ofertas. a) Entidade: Concello das Somozas. b) Enderezo: lugar Igrexa, 1. c) Localidade: As Somozas. d) Data: o seguinte día hábil tras a finalización do prazo de presentación das proposicións. e) Hora: 12.00 horas.11. Gastos de anuncios. Por conta do adxudicatario.12. Perfil do contratante onde figuren as informacións relativas á convocatoria: www.assomozas.org.As Somozas, 24 de outubro de 2011. O alcalde Asdo.: Manuel Candocia Ramos
10/11/2011 | Administración LocalMunicipal
Teo
Aprobación definitiva do padrón de vaos do exercicio 2011

Aprobación do padrón de contribuíntes da taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase correspondente ao exercicio 2011 Por resolución da Alcaldía deste Concello, de data 25 de outubro de 2011, aprobouse definitivamente o padrón de contribuíntes da taxa de vaos correspondente ao exercicio 2011, unha vez transcorrido o prazo de 10 días hábiles de exposición pública sen que se presentasen reclamacións. O prazo de cobro en período voluntario é de DOUS MESES dende o remate do prazo de exposición ao público, e abrangue dende o 08/10/2011 ao 09/12/2011, ámbolos dous incluídos, podendo efectuarse o ingreso en efectivo no horario de caixa nas contas que o Concello ten abertas nas seguintes entidades: • BANCO GALLEGO: 0046-0028-97-0000023401 • CAIXA GALICIA: 2080-0318-19-3110000099 Transcorrido o prazo de ingreso voluntario sen que se tivese satisfeito a débeda, iniciarase o período executivo, de acordo co teor dos artigos 26, 28 e 161 da Lei xeral tributaria, o que determinará a esixencia dos xuros de mora, así como os recargos que correspondan e, no seu caso, das costas do procedemento de prema. Teo, 28 de outubro de 2011. O alcalde Martiño Noriega Sánchez
10/11/2011 | Administración LocalMunicipal
Neda
Anuncio inicial modificación ordenanzas fiscais números 12, 16 e 17

O Pleno da Corporación municipal, na sesión extraordinaria do día 3 de novembro de 2011, adoptou o seguinte acordo, sobre ordenanzas fiscais: Primeiro.- Aprobar provisionalmente as modificacións das ordenanzas fiscais que se relacionan a continuación, de acordo cos textos incorporados ó expediente: - O. F. nº 10, reguladora da taxa do servicio de recollida de lixo. - O. F. nº 12, reguladora da taxa pola apertura de establecementos. - O. F. nº 16, reguladora das taxas pola utilización das instalacións do pavillón polideportivo, ximnasio municipal e pantaláns do ppeiraos deportivo do Puntal, así como tamén polos servicios das escolas deportivas e culturais e sauna. - O. F. nº 17, reguladora da taxa pola prestación de servicios na casa da cultura e demáis edificios de titularidade municipal Segundo.- Acordar, consonte co disposto no artigo 17.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, a exposición ó público destas modificacións e imposicións polo prazo de trinta días hábiles, ós efectos de reclamacións, mediante anuncios que se deberán insertar no Boletín Oficial da Provincia, así como no taboleiro de anuncios da corporación. Terceiro.- Acordar, así mesmo, a elevación a definitivo de forma automática do acordo provisional, no caso de que non se presentasen reclamacións, e, finalmente proceder a publicación do acordo definitivo que proceda e da nova redacción das Ordenanzas Fiscais correspondentes”. Vila de Neda, 3 de novembro de 2011. O ALCALDE-PRESIDENTE, José Ignacio Cabezón Lorenzo.
10/11/2011 | Administración LocalMunicipal
Tordoia
Aprobación inicial de establecemento de ordenanza fiscal

O pleno da Corporación en sesión ordinaria celebrada o día 26 de Outubro de 2011 aprobou o establecemento da seguinte ordenanza fiscal reguladora de: - Taxa pola utilización de instalacións culturais e outros servizos análogos. De conformidade co establecido no art.17.1 e 2 do R. D. Lexislativo 2/2004, de 5 de marzo, polo que se aproba o Texto refundido da lei reguladora das facendas locais, ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entón provisional. Tordoia, 27 de Outubro de 2011. O Alcalde, Asdo.: Antonio Pereiro Liñares.
10/11/2011 | Administración LocalMunicipal
Culleredo
Secretaría Xeral
Delegación ceremonia civil

1031 Por resolución ditada en data 2 de novembro de 2011, o sr. alcalde acordou a seguinte delegación do exercicio da competencia para a celebración de matrimonio civil: No Concelleiro desta Corporación, Don Edgar Efrain Benoist Samb, para a celebración do matrimonio civil entre Don SIMON BOLIVAR PALENQUE MASAFRETS e Dona PRIMA CARVACHE EL HILALI. TEA APPLEBY TANJA. o vindeiro sábado, día 5 de novembro de 2011, ás 12:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 2 de novembro de 2011 O alcalde, Asdo.: Julio Sacristán de Diego.
10/11/2011 | Administración LocalMunicipal
Dodro
Aprobación inicial modificación de ordenanzas fiscais

Aprobada provisionalmente polo Pleno do Concello, na sesión de data 26 de outubro de 2011, a modificación das seguintes ordenanzas fiscais: - Modificación da Ordenanza fiscal núm.3 reguladora do imposto de vehículos de tracción mecánica (IVTM). - Modificación da Ordenanza fiscal núm.9 reguladora do imposto sobre bens inmobles (IBI). De conformidade co disposto no artigo 17, números 1 e 2, do Texto refundido da lei reguladora de facendas locais, sométese a información pública durante o prazo de 30 días, a contar dende o seguinte ao da publicación do presente anuncio no BOP, para que os interesados poidan formular as alegacións que estimen oportunas. De non se presentar, as ordenanzas sinaladas entenderanse aprobadas definitivamente. Dodro, 2 de novembro de 2011 O alcalde Valentín Alfonsín Somoza
10/11/2011 | Administración LocalMunicipal
Oleiros
Organismo Autónomo Municipal de Cultura
Axuda a deportistas para asistencia a campionatos internacionais

Obxecto.- A concesión de axudas a deportistas do Concello de Oleiros seleccionados para participar en eventos deportivos de carácter oficial en competicións de carácter internacional e cuxas disciplinas deportivas conten con Federación Internacional e estén recoñecidas pola propia federación española e/ou galega, e que se celebren a máis de 600 kms. do Concello de Oleiros. Beneficiarios.- Deportistas empadroados no Concello de Oleiros que estean en posesión da licencia federativa en vigor na disciplina deportiva correspondente e que teñan sido seleccionados para participar nalgún dos campionatos sinalados no parágrafo anterior que se celebren ou se teñan celebrado ao longo do ano 2011. Financiación.- As axudas outorgaranse con cargo á partida orzamentaria 2010/341.48902. Presentación de solicitudes.- As solicitudes poderán presentarse no Rexistro do OAMC ata o día 25 de novembro de 2011, no modelo normalizado que se facilitará no mesmo. Oleiros, 7 de novembro de 2011 Asdo/ Teresa Vázquez Maseda (Presidenta delegada do Consello de Administración)
10/11/2011 | Administración LocalMunicipal
Santiago de Compostela
Urbanismo
Anuncio de información pública LAP/318/2011

AREAS, SA solicitou licenza de apertura para CANTINA en LG LAVACOLLA (A), AEROPORTO DE LAVACOLLA SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/318/2011 pode consultarse no Negociado de Aperturas deste Concello. Santiago de Compostela, 26 de outubro de 2011 A Concelleira Delegada de Urbanismo Asdo: Maria Pardo Valdés
10/11/2011 | Administración LocalMunicipal
Dodro
Aprobación incial expedientes de modificación de créditos

O Pleno municipal, en sesión extraordinaria que tivo lugar o día 26 de outubro de 2011, acordou aprobar inicialmente os expedientes de modificación de crédito mediante baixas por anulación núm. MC/29/2011 e de transferencia de crédito núm. MC/33/2011. Os referidos expedientes, expóñense ao público polo prazo de 15 días, contados a partir da publicación deste anuncio no BOP, a efectos de que os interesados poidan examinar os mesmos e formular as alegacións que estimen oportunas, de conformidade co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais. Se rematado o prazo de exposición ao público non se presentasen reclamacións, consideraranse aprobados definitivamente ao abeiro do establecido no artigo 169.1 do TRLRFL. Dodro, 2 de novembro de 2011 O alcalde Valentín Alfonsín Somoza
10/11/2011 | Administración LocalMunicipal
Cesuras
Exposición pública do expte. de modificación de créditos núm.6/2011

Aprobado polo Pleno deste Concello, en sesión celebrada o día 28 de outubro de 2011, o expediente de modificación de créditos núm.6 de 2011, dentro do vixente Orzamento Municipal, por un importe de CORENTA E CINCO MIL EUROS (45.000,00 €), en cumprimento do disposto no artigo 177.2 en relación co 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, expónse ao público, por prazo de quince días hábiles, na Secretaría deste Concello, a fin de que durante o mesmo, que empezará a contarse desde o día seguinte ao da inserción do presente edicto no Boletín Oficial da Provincia, poidan formularse as reclamacións que se consideren pertinentes, dirixíndoas ao Sr. Alcalde-Presidente deste Concello. Cesuras, 2 de novembro de 2011. O 1º TTE. DE ALCALDE EN FUNCIÓNS DE ALCALDE, Asdo.: José Sánchez Carro
10/11/2011 | Administración LocalMunicipal
Trazo
Elección Xuiz de Paz titular e sustituto

En cumprimento do establecido no artígo 101 da Lei Orgánica 6/1985 do Poder Xudicial, e coa finalidade de proceder á elección de Raquel Francisca Fuensanta Isabel Saya Alvarez Sala titular e sustituto do Xulgado de este municipio de Trazo acordouse iniciar expediente para dita elección segundo as seguintes: A elección de Raquel Francisca Fuensanta Isabel Saya Alvarez Sala titular e sustituto do Xulgado de Trazo. a) Ser español. b) Ser maior de idade. c) Non estar incurso en ningunha das causas de incapacidade previstas no artígo 303 da LOPX. d) Non incorrer en causa de incompatibilidade ou prohibición. No Rexistro deste Concello, en horario de 9:00 a 14:00, nos 15 días hábiles seguintes á publicación deste anuncio no BOP. a) Fotocopia do DNI. b) Certificación expedida polo Rexistro Central de Penados e Rebeldes e declaración complementaria á que fai referencia o artígo 2 da Lei 68/80, no punto 1. a) referente a “se se atopa inculpado ou procesado”. c) Xustificación dos méritos que alegue o solicitante. A elección será efectuada polo Pleno do Concello entre as solicitudes presentadas ou libremente no caso de non existiren ningunha. O nomeamento correspondelle ó Tribunal Superior de Xustiza e faise por un prazo de catro anos. O que se fai público para xeral coñecemento. Trazo, 24 de outubro de 2011. O Alcalde, Asdo. José Dafonte Varela.
10/11/2011 | Administración LocalMunicipal
Neda
Anuncio aprobación inicial orzamentos ano 2012

Aprobado inicialmente polo Pleno do Concello, en data 3 de novembro do 2011, o Orzamento municipal para o exercicio económico do ano 2012, o cadro de persoal e a relación de postos de traballo para dito exercicio, en cumprimento do disposto no artigo 169.1 do R. D. Lexislativo 2/2004, de 5 de marzo, e disposicións concordantes, exponse ó público polo espacio de quince días hábiles - que empezarán a contarse desde o seguinte ao da publicación do presente edicto no Boletín Oficial da Provincia - a fin de que durante o mesmo poidan formularse as reclamacións que se consideren pertinentes, as cales dirixiranse ó Sr. Alcalde-presidente desta corporación. Vila de Neda, 3 de novembro do 2011 O ALCALDE.- Asdo./José Ignacio Cabezón Lorenzo.
10/11/2011 | Administración LocalMunicipal
Aranga
Secretaría - Intervención
Licencia cemiterio parroquial

Tramitándose neste concello, a instancias da parroquia de San Paio de Aranga, o proxecto de construcción de cemiterio parroquial en Ponte- Aranga, de conformidade co establecido no artigo 52 do Decreto 134/1998 do 23 de abril, sobre policía sanitaria mortuoria, sométese o expediente a información pública durante o prazo de quince días hábiles a contar dende o seguinte a publicación deste anuncio no Boletín Oficial da Provincia. Aranga, 3 de novembro de 2011 O alcalde: Asdo: Alberto Platas Álvarez
10/11/2011 | Administración LocalMunicipal
Vedra
Secretaría-Intervención
Convocatoria a elección de xuíz de paz titular

Elección do cargo de Xuíz de Paz Titular de Vedra, conforme ao establecido nos artigos 99 e seguintes da Lei 6/1985, do 1 de xullo, do Poder Xudicial A) Ser español B) Ser maior de idade C) Non estar impedido física ou psiquicamente para o desenvolvemento do cargo D) Non estar condenado ou procesado por delicto doloso E) Estar no pleno exercicio dos dereitos civís e non permanecer en causa de incompatibilidade, incapacidade ou prohibición para o cargo Deberán dirixirse ao Sr. Alcalde Presidente do Concello de Vedra e presentarse no Rexistro do Concello ou polo procedemento do artigo 38.4 da Lei 30/1992, no prazo de 15 días hábiles, a partir do seguinte ao da inserción desta convocatoria no BOP.4.1.- Certificación de nacemento ou fotocopia autenticada do DNI 4.2.- Certificación do Rexistro Central de Penados así como declaración complementaria de non estar inculpado ou procesado por delicto doloso, conforme á Lei 68/1980.4.3.- Xustificación dos méritos alegados 4.4.- Declaración xurada de reunir os requisitos legais para acceder ao nomeamento e de non estar incurso en ningunha das causas de incapacidade ou de incompatibilidade para exercer o cargo. Vedra, 3 de novembro de 2011 O ALCALDE Asdo. Carlos Martínez Carrillo
10/11/2011 | Administración LocalMunicipal
Oleiros
Organismo Autónomo Municipal de Cultura
Bases específicas e convocatoria para a concesión de axudas para asistencia a comedores escolares polo Organismo Autónomo Municipal de Cultura do Concello de Oleiros

No taboleiro de anuncios do Organismo Autónomo Municipal de Cultura do Concello de Oleiros atopanse expostas ditas Bases Obxecto.- É obxecto desta convocatoria a concesión de axudas para mantenza en comedores escolares de Centros Públicos de Ensino de Oleiros, xestionados polas ANPAS, no curso escolar 2010/2011. Beneficiarios.- Alumnos matriculados en ditos centros para o curso escolar 2010/2011, e que reúnan os requisitos especificados nas bases da convocatoria. Financiación.- As axudas outorgaranse con cargo á partida orzamentaria 2011/324.48900 Lugar: Rexistro de entrada do OAMC sito na Rúa Camilo Díaz Baliño, s/n, 15173-Oleiros, de 8,30 a 13,00 horas. Prazo: 15 días naturais contados desde o seguinte á publicación desta convocatoria no BOP. Oleiros, a 7 de novembro de 2011 Asdo/ Teresa Vázquez Maseda (Presidenta delegada do Consello de Administración)
10/11/2011 | Administración LocalMunicipal
Oleiros
Organismo Autónomo Municipal de Cultura
Bases específicas e convocatoria de subvencións polo Organismo Autónomo Municipal de Cultura do Concello de Oleiros para a promoción da cultura e o deporte. Ano 2011

Ao abeiro das Bases reguladoras da concesión de subvencións e axudas do Concello de Oleiros, aprobáronse as Bases específicas e convocatoria de subvencións para a promoción e difusión da cultura e o deporte-Ano 2011, por parte do Organismo Autónomo Municipal de Cultura, que se atopan expostas no taboleiro de anuncios do O. A. M. C. Obxecto.- Promoción e impulso de actividades culturais, deportivas e xuvenís. Beneficiarios.- Entidades veciñais, deportivas, culturais, xuvenís, ANPAS e outras entidades sen ánimo de lucro que figuren inscritas no Rexistro Municipal de Entidades do Concello de Oleiros cunha anteriorirade de 4 anos en relación ao remate do prazo fixado para a presentación de solicitudes, así como os Centros de Ensino Público. Partidas 2011/324.48905, 2011/334.48900 e 2011/338.48900 LUGAR: Rexistro de Entrada do Organismo Autónomo Municipal de Cultura. PRAZO: 15 días naturais contados desde o seguinte á publicación desta convocatoria no BOP. Oleiros, 7 de novembro de 2011 Asdo/ Teresa Vázquez Maseda Presidenta delegada do Consello de Administración
10/11/2011 | Administración LocalMunicipal
Oroso
Anuncio Conta Xeral 2010

Pola presente faise saber que en sesión celebrada o día 8 de novembro de 2011 a Comisión Especial de Contas informou favorablemente a Conta Xeral do exercicio 2010 do Concello de Oroso. De conformidade co disposto no artigo 212.3 da lei reguladora das facendas locais sométese a información pública o expediente nas dependencias de Secretaría, de luns a venres de 9:00 a 14:00 horas, durante un prazo de 15 días para que no devandito prazo e oito máis os interesados poidan presentar as reclamacións, reparos e observacións que estimen pertinentes. En Oroso a 8 de novembro de 2011 O Alcalde-Presidente Manuel Mirás Franqueira
10/11/2011 | Administración LocalMunicipal
Miño
Aprobación inicial de expediente de transferencia de crédito 01/2011

O Pleno do Concello, en sesión extraordinaria de data 7 de novembro de 2011, aprobou inicialmente o expediente de transferencia de crédito número 1/2011 por importe de 100.000,00 euros. O referido expediente permanecerá exposto ao público na Secretaría do Concello durante o prazo de quince días hábiles, contados a partir do día seguinte ao da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real decreto lexislativo 2/2004, polo que se aproba o texto refundido da Lei de facendas locais. No caso de que finalizado o prazo de exposición ao público non se presentaran reclamacións, o expediente considerarase definitivamente aprobado. O que se fai público aos efectos previstos na citada lexislación. Miño, 7 de novembro de 2011. O alcalde Juan A. Maceiras Barros
10/11/2011 | Administración LocalMunicipal
Vedra
Secretaría-Intervención
Edicto de modificacion de créditos 1/2011

EXPEDIENTE DE MODIFICACIÓN DE CRÉDITOS N.º 1/2011 O Pleno do Concello, en sesión celebrada o día 24 de outubro de 2011, aprobou inicialmente o expediente de modificación de créditos núm.1 de 2011, dentro do vixente orzamento municipal, por importe de CINCUENTA E CINCO MIL CINCOCENTOS (55.500,00) EUROS. O referido expediente permanecerá exposto ao público, previo anuncio no BOP e no taboleiro municipal de edictos, durante o prazo de quince días hábiles, contado a partir do día seguinte ao da súa publicación no citado diario oficial, a efectos de examen e presentación de reclamacións ante o Pleno, a tenor do disposto nos artigos 177 e 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se transcorrido dito período de exposición non se tiveran presentado reclamacións, o expediente considerarase definitivamente aprobado, conforme ao establecido nos citados artigos. A tales efectos, e para o caso de que non sexa necesario acordo expreso de aprobación definitiva, por darse a circunstancia descrita no parágrafo anterior, procédese á publicación do resumo do orzamento, a nivel de capítulos, incorporando as modificacións aprobadas. O que se fai público para os efectos previstos na citada lei. Contra a aprobación definitiva poderá interpoñerse directamente recurso contencioso-administrativo perante o Tribunal e na forma e prazos establecidos para estes efectos na Lei 29/1998, do 13 de xullo, reguladora da xurisdición contencioso-administrativa, sen que dita interposición implique por si mesma a suspensión da execución da modificación presupostaria. Vedra, 27 de outubro de 2011. O ALCALDE Carlos Martínez Carrillo
10/11/2011 | Administración LocalMunicipal
Lousame
Aprobación inicial expediente modificación de créditos número 15/2011

O Pleno da Corporación, en sesión ordinaria que tivo lugar o día 24 de outubro de 2011 acordou aprobar inicialmente o expediente de modificación de créditos número 15/2011 na modalidade de crédito extraordinario por importe de 33.809,17 €. De acordo co establecido nos artigos 112.3 da Lei 7/85, do 2 de abril, reguladora das bases do réxime local; 169.1, do RDL 2/2004, de 5 de marzo, polo que se aproba o texto refundido da Lei reguladora das facendas locais, e 20.1 do Real Decreto 500/90, do 20 de abril, sométese o expediente administrativo a exposición pública polo período de quince días hábiles a contar desde o día seguinte ó da publicación deste anuncio no Boletín Oficial da Provincia da Coruña, para que os interesados poidan examinalo na Intervención do Concello e interpor diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Lousame, 28 de outubro de 2011. O alcalde, José Santiago Freire Abeijón.